b"\n_START_ARTICLE_\nCarlos Dom\xc3\xadnguez Dom\xc3\xadnguez\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a destacar al Sevilla FC. En la campanya de debut amb el primer equip, la 95/96, va marcar 4 gols en 29 partits. A l'any seg\xc3\xbcent \xc3\xa9s cedit mitja campanya al RCD Mallorca, on marca 9 gols, i la temporada 97/98, amb el Sevilla en Segona, marca 8 gols per als andalusos._NEWLINE_L'estiu de 1998 retorna al RCD Mallorca, on romandria cinc temporades, guanyant una Copa del Rei (2003). En eixos anys a l'illa, el davanter va ser quasi sempre jugador de refresc, tot apareixent un bon nombre de partits, i amb unes estad\xc3\xadstiques golejadores for\xc3\xa7a acceptables. Entre 1998 i 2003 disputa 111 partits amb els mallorquins, dels quals nom\xc3\xa9s \xc3\xa9s titular en 30, i marca 16 gols._NEWLINE_La temporada 03/04 retorna al Sevilla FC, on seguiria exercint el mateix paper, i marcant 7 gols en les dues temporades al conjunt sevillista. Posteriorment, militaria tamb\xc3\xa9 a l'H\xc3\xa8rcules CF. En total, Carlos Dom\xc3\xadnguez acumula gaireb\xc3\xa9 200 partits en Primera."